laion/Wikipedia-Exotic huggingface dataset:
פרוטוקלפסידרופס

פרוטוקלפסידרופס (שם מדעי: Protoclepsydrops) הוא סוג של סינאפסיד קדום, אשר חי באמריקה הצפונית במשך הקרבון הפנסילבני שלפני 315–318 מיליון שנה מזמננו. הסוג כולל מין יחיד - Protoclepsydrops haplous, והוא התגלה בממצאי צוקי מאובני ג'וגינס שבנובה סקוטיה בקנדה ותואר בידי החוקר רוברט ל. קרול (אנ'), כשמשמעות שמו היא: "לפני קלפסידרופס (אנ')". זאת עקב דמיונו לסוג זה וחיותו במשך הקרבון, אז הסינאפסידים היו נדירים יחסית. יצור זה ידוע משרידים מאובנים שבורים, אשר כוללים רק מספר חוליות, עצם ירך ועצם זרוע חלקיים לצד שרידים של חוליות צוואר, גולגולת ולסת שבורים וכפות רגליים. לפי ההערכות אורכו הגיע ל-4 מטרים וייתכן שהיה טורף בעל לסתות חזקות, בהם נגס בטרפו בדומה לדימטרודון. החוקרים כיום לא בטוחים אך ייתכן שהיה זה ראשון הסינאפסידים, אשר היה מראשוני בני הקבוצה בעלי שפיר עוברי שהיה קרוב יותר ליונקים מאשר לארכוזאורים, לאחר שאולי התפתח מדמויי-זוחלים. חוקרים אחרים לא מצאו הוכחות לכך שהיה סינאפסיד אמיתי, כך שהארכאותיריס מסוף הקרבון נחשב להערכתם לראשון שבהם, מלפני 306 מיליון שנה מזמננו. פרוטוקלפסידרופס, באתר GBIF (באנגלית) Reisz, R., 1972. Pelycosaurian reptiles from the middle Pennsylvanian of North America. Harvard University. Benton M.J. and Donoghue P.C.J. 2006. Palaeontological evidence to date the tree of life. Molecular biology and evolution. 24(1): 26–53
קטאיגידודון

קטאיגידודון (שם מדעי: Kataigidodon; מילולית: "שן של סופת רעמים") הוא סוג של תראפסיד מקבוצת הקיינודונטיים, אשר חי באמריקה הצפונית של סוף הטריאס שלפני 221 מיליון שנה מזמננו. הוא תואר ב-2020 על סמך ממצאים מאובנים מתצורת צ'ינלה שבאריזונה. הסוג כולל מין יחיד - Kataigidodon venetus. מיצור זה נמצאו לסתות מעוגלות קצרות באורך של 1.25 ס"מ, בהם שורה של שיניים דמויות-ניבים בעלי רכס חרוטי שנמצאו סביב לרקמת הלסתות ובאמצע היה חלל רווח, כשביניהם היו נקבים גדולים דומים מעט לבורות. אלה הזכירו מעט את שיני הבוראוגומפודון והארקטוטרוורסודון. לפי ההערכות אורך החיה בכללותה הגיע ל-9 ס"מ. החוקרים מעריכים שיצור זה שאולי כוסה בפרווה, היה כנראה אוכל כל שניזון לרוב מחרקים ואולי גם מנבלות. הוא עצמו נרדף בידי דמויי-תנינאים גדולים או דינוזאורים קדומים כמו הצלופיזיס. קטאיגידודון, באתר GBIF (באנגלית) Geology Page, New species of ancient cynodont, 220 million years old, discovered, Geology Page, ‏4 בנובמבר 2020 (באנגלית)
סימון פאלטה

סימון אוגוסטין פאלטה (בצרפתית: Simon Augustin Falette; נולד ב-19 בפברואר 1992) הוא כדורגלן גינאי המשחק בעמדת הבלם. פאלטה התחיל את הקריירה במחלקת הנוער של לוריאן. ב-18 בפברואר 2012 ערך את הופעת הבכורה שלו בקבוצה הבוגרת בהפסד 1-0 לליל. בקיץ 2012 הושאל ללאוואל עד לסיום העונה, כעבור שנה הושאל לברסט ובסיום העונה חתם בקבוצה לשנתיים. בקיץ 2016 חתם במץ. ב-16 באוגוסט 2017 פאלטה חתם באיינטרכט פרנקפורט מהבונדסליגה תמורת 3 מיליון אירו והיה שותף לזכייה של המועדון בגביע בסיום העונה הראשונה. בשתי העונות שלאחר מכן, איבד את מקומו בהרכב ובינואר 2020 הושאל לפנרבחצ'ה מליגת העל הטורקית עד לסיום העונה. ב-5 באוקטובר 2020, פאלטה חתם בהנובר 96 מהבונדסליגה השנייה. ב-17 באוגוסט 2021 חזר לטורקיה וחתם בהטאייספור. ב-27 בפברואר 2024 חתם בזברויובקה ברנו מהליגה הצ'כית השנייה. נוסף על אזרחותו הצרפתית, לפאלטה ישנם שורשים בגינאה הצרפתית ובגינאה ועל כן היה זכאי לייצג את שלושת הלאומים. בשנת 2015 זומן לסגל נבחרת גינאה הצרפתית. באוקטובר 2018 הודיע כי בכוונתו לייצג את גינאה. ב-18 בנובמבר 2018 ערך את הופעת הבכורה שלו בנבחרת במשחק נגד חוף השנהב. השתתף עם הנבחרת בגביע אפריקה לאומות 2019. איינטרכט פרנקפורט הגביע הגרמני: 2017/2018 מדיה וקבצים בנושא סימון פאלטה בוויקישיתוף סימון פאלטה, ברשת החברתית אינסטגרם סימון פאלטה, באתר Transfermarkt סימון פאלטה, באתר Soccerway סימון פאלטה, באתר WorldFootball.net סימון פאלטה, באתר National Football Teams סימון פאלטה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סימון פאלטה".
ויליס גרין

ויליס גרין (באנגלית: Willis Green; 1818–1893) היה פוליטיקאי אמריקאי, שכיהן בין השנים 1839–1845 כחבר בבית הנבחרים של ארצות הברית. הוא בנם של סטיבן ואליזבת סטיוארט גרין, נולד במחוז מדיסון שבקנטקי, בערך בשנת 1818. ויליס היה הבעלים של טחנת הקמח במפלי ראף. הוא כיהן כחבר בבית הנבחרים של קנטקי בשנים 1836 ו-1837. ב-4 במרץ 1839 נבחר לכהן כחבר בית הנבחרים של ארצות הברית מטעם מחוז הקונגרס השישי של קנטקי, וב-4 במרץ 1843 כחבר בבית הנבחרים מטעם מחוז הקונגרס השני של המדינה. הוא כיהן בתפקיד זה עד 3 במרץ 1845. ויליס גרין, באתר המדריך הביוגרפי של הקונגרס של ארצות הברית (באנגלית) ערך זה הוא קצרמר בנושא אישים ובנושא פוליטיקה. אתם מוזמנים לתרום לוויקיפדיה ולהרחיב אותו.
Ї

יִי היא האות השלוש-עשרה בווריאנט האוקראיני (אנ') של האלפבית הקירילי המייצגת את התנועה /ji/. היא נכתבת כ-І עם אומלאוט. האות משמשת כיום באוקראינית, ברוסינית ובסלאבית כנסייתית ואף שימשה בסוף המאה ה-17 ותחילת המאה ה-18 באלפבית הקירילי הסרבי, אז ייצגה את הצליל /j/; בתור שכזו, האות הוצגה על ידי דוסיטיי אוברדוביץ'. היא הוחלפה בסופו של דבר באות Ј על ידי ווק סטפנוביץ' קראג'יץ'. זוהי אחת מחמש האותיות באלפבית הקירילי המייצגות צלילי י' עיצורית עם תנועה, יחד עם Ю ,Ё ,Е ו-Я (למרות זאת, היא והאות Ё אינן מהוות חלק מהאלפבית הקירילי הבסיסי). באוקראינית, האות הוצגה כחלק מאורתוגרפיית ה"ז'לחיבקה (אנ')", במילון האוקראיני-גרמני של יבהן ז'לחיבסקי (2 כרכים, 1885–86). מדיה וקבצים בנושא Ї בוויקישיתוף Maretić, Tomislav. Gramatika i stilistika hrvatskoga ili srpskoga književnog jezika. 1899. Karadžić, Vuk Stefanović. Pismenica serbskoga iezika, po govoru prostoga narod’a, 1814. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
פיגוע הירי בחדרה

האם התכוונתם ל... פיגוע הירי בחדרה (2001) פיגוע הירי בחדרה (2022)
סאיס

סאיס (ממצרית קדומה: Zꜣw; ביוונית עתיקה: Σάϊς; בקופטית: Ⲥⲁⲓ; כיום בערבית: صا الحجر, צא אל־הגר) הייתה עיירה מצרית עתיקה בדלתא של הנילוס קרוב לנהר הנילוס. העיירה הייתה בירת המחוז של סאפ־מה, שמה החמישי של מצרים התחתונה, והעיירה הפכה למושב השלטון במהלך השושלת ה־24 של מצרים (בסביבות 732–720 לפנה"ס) ובמהלך השושלת ה־26 של מצרים (אנ') (בסביבות 664–525 לפנה"ס), המכונה על שם מקום מושבה, "השושלת הסאיטית". השם המצרי העתיק של העיירה הוא Zꜣw. הרודוטוס כתב כי בסאיס נמצא קברו של אוסירס וכי סבלו של האל נמצא באזור. היוונים (כגון הרודוטוס[דרוש מקור], אפלטון[דרוש מקור], פאוסניאס ודיודורוס סיקולוס) חשבו כי יש לעירייה קשר עם אתונה. פאוסניאס כתב שסאיס הוא שם מצרי המקושר לאתנה, המקביל לשם הפיניקי Ὄγγα (אוֹנְגַה). דיודורוס כתב שהאתונאים בנו את סאיס לפני המבול, בעוד שכל ערי יוון נהרסו במהלך אותו אסון, כולל אתונה, סאיס ושאר הערים המצריות שרדו. כיום אין הוכחות לקיומה של העיירה בתקופת הממלכה החדשה (בסביבות 1100 לפנה"ס) עקב חקלאים שהרסו חלקים נרחבים מהאזור. במהלך הכיבוש האסלאמי של מצרים, נערך בסאיס קרב בין חילות הראשידון ובין צבא האימפריה הביזנטית, על פי הכרוניקה של איש הכנסייה הקופטי יוחנן מניקיו מסוף המאה ה-7, האזור התקיים כנום עד 700 לספירה. סופרים מימי הביניים, כמו יאקות אל־חמאווי, אל־מקריזי ואל־קלקשנדי (אנ'), טענו כי שמו של מקים העיירה היה "סא בן מסר". עם זאת, ההיסטוריון בן המאה ה-15, אבן איאס (אנ'), טען כי מייסד העיירה היה "סא בן מרקונוס". העיירה בתקופתו הייתה חרבה כמעט לחלוטין ואתרהּ שימש כמחצבת אבן. במפקד האוכלוסין של מצרים משנת 1885 נכתב כי בסאיס (ששם נקראה צא־אל הגר) התגוררו 4,474 נפשות (2,250 גברים ו־2,224 נשים). אפריס מדיה וקבצים בנושא סאיס בוויקישיתוף Frederick C. Mish, Merriam-Webster Inc, Anonymus AC00103708, Anonymus AC00421809, Webster's Ninth New Collegiate Dictionary, Merriam-Webster, 1990, ISBN 978-0-87779-508-7. (באנגלית) Ian Shaw & Paul Nicholson, The Dictionary of Ancient Egypt, British Museum Press, 1995. p.250 Herodotus, II, 171. פאוסניאס, תיאורה של יוון, 9.12.2 (ראו במקור היווני ובתרגום לאנגלית) דיודורוס סיקולוס, ביבליותקה היסטוריקה, 5.57.5 (ראו במקור עם תרגום ובתרגום) Ian Shaw & Paul Nicholson, The Dictionary of Ancient Egypt, British Museum Press, 1995, p. 250 Egypt min of finance, census dept, Recensement général de l'Égypte, 1885, עמ' 279. (באנגלית)
הפיגוע בגבע בנימין

פיגוע הדקירה בגבע בנימין הוא פיגוע דקירה על רקע לאומני שהתרחש ב-26 ביולי 2018 בהתנחלות גבע בנימין, שבו נהרג אדם אחד ושניים נפצעו. ב-26 ביולי 2018 סמוך לשעה 21:10, חדר המחבל מוחמד טארק יוסף בן ה-17 מהכפר כובאר להתנחלות גבע בנימין (אדם) בקפיצה מעל גדר היישוב. עם כניסתו להתנחלות דקר שני בני אדם בשעה שישבו מחוץ לבית - גבר בן 58 שנפצע בינוני ויותם עובדיה בן 31 שנפצע באורח אנוש, ולאחר מכן מת מפצעיו. שכן שהזדמן למקום ניגש אליהם בהנחה שמדובר בקטטה, ולאחר שנדקר בעצמו באורח קל בגפיו ירה בדוקר שלושה קליעים והרג אותו. לדברי עדי ראייה, בשלב זה פגעה במחבל מכונית שעברה ברחוב. יותם עובדיה הובא למנוחות בהר המנוחות שבירושלים יממה לאחר הפיגוע. בלילה שלאחר הפיגוע פעלו כוחות הביטחון בכפר כובאר שבו התגורר המחבל. ב-26 באוגוסט 2018, כחודש לאחר הפיגוע, צה"ל הרס את ביתו של המחבל. לאחר הפיגוע משפחת המחבל ביקשה לקבל לידיהם את גופתו. ב-25 במאי 2020, הכריע בית המשפט העליון כי גופת המחבל לא תוחזר למשפחתו, בטענה כי למחבל הייתה זיקה לארגון הטרור חמאס. במשחק כדורגל של בית"ר ירושלים שהתקיים סמוך לרצח הוקרנו תמונותיו של עובדיה על מסכי ענק באצטדיון טדי ונישאו דברי זיכרון. ב-2 באוקטובר 2018 התקיים טורניר כדורגל לזכרו. ביישוב מגוריו, אדם, נקרא אולם אירועים על שמו - "משכן יותם". בדצמבר 2018, במהלך חג החנוכה, התקיים מצעד לפידים לזכרו, ונערכה הדלקת נרות חגיגית באולם. במקום עבודתו של יותם, סניף "ברינקס" בירושלים, נקרא על שמו חדר ישיבות. סמוך למקום הפיגוע הוקמה אנדרטה לזכרו של עובדיה. פיגועי טרור נגד ישראלים בישראל ובשטחים ב-2018 יותם עובדיה, באתר לעד יותם ברגר, יניב קובוביץ וג'קי חורי, פיגוע דקירה בהתנחלות אדם: גבר נפצע באורח אנוש, הדוקר נורה למוות, באתר הארץ, 26 ביולי 2018 אלישע בן קימון ויואב זיתון, שני פצועים אנוש וקשה בפיגוע דקירה באדם, המחבל חוסל, באתר ynet, 26 ביולי 2018 מאיה הורודניצ'אנו, אמיר בוחבוט ואור רביד‏, הותר לפרסום: הנרצח בפיגוע הדקירה באדם - יותם עובדיה, בן 31, באתר וואלה, 27 ביולי 2018 ענבר טויזר, נרצח הפיגוע הובא למנוחות: הבן קורא אבא - והלב נשבר, באתר ynet, 27 ביולי 2018
נקודת ריש

נקודת ריש (באנגלית: Rish Point; בבולגרית: нос Риш) היא לשון יבשה שאינה מכוסה קרח, הבולטת מהחוף הדרומי של חצי האי ביירז, שבאי ליווינגסטון באיי שטלנד הדרומיים, שבאנטארקטיקה. הנקודה ממוקמת בקצה המזרחי של חופי סאות' (החופים הדרומיים) שבדרום חצי האי ביירז. נקודת ריש ממוקמת 2.3 קילומטרים צפונית-מערבית לנקודת אמאדוק; נקודת ריש ממוקמת 1.3 קילומטרים דרומית-מערבית לנונאטאק קלארק; נקודת ריש ממוקמת קילומטר אחד צפונית-מזרחית לסלעי סטאקפול. מרכזו של אגם יוטורנה ממוקם 320 מטרים צפונית-מזרחית לנקודת ריש. אורכה של לשון היבשה 300 מטרים. אזור הנקודה מופה לראשונה, באופן גס, בשנת 1968 על ידי סוקרים בריטיים. הנקודה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009. הנקודה נקראת על שם הכפר ריש, הממוקם במזרח הרי הבלקן, בבולגריה. תצלום לוויין של אזור הנקודה, תוך סימון אתרים נוספים באזור באתר copernix
איסמאל קונה

איסמאל קנת ז'ורדן קונה (בצרפתית: Ismaël Kenneth Jordan Koné; נולד ב-6 ביוני 2002 באביג'אן שבחוף השנהב) הוא כדורגלן קנדי יליד חוף השנהב המשחק בעמדת הקשר בקבוצת אולימפיק מרסיי מהליגה הצרפתית הראשונה ובנבחרת קנדה. קונה נולד באביג'אן שבחוף השנהב, ובגיל צעיר עבר לקנדה והתגורר במונטריאול. באוגוסט 2021 חתם בקבוצת מונטריאול מה-MLS. עט לאחר שחתם הוא נפצע בברכו וערך את הופעת הבכורה שלו רק ב-23 בפברואר 2022, בניצחון 3–0 על סנטוס לגונה במסגרת ליגת האלופות של CONCACAF בעונת 2022. במשחק זה הבקיע את שער הבכורה שלו במועדון. בדצמבר 2022, חתם בקבוצת ווטפורד בליגת המשנה האנגלית. הוא ערך את הופעת הבכורה שלו ב-7 בינואר 2023 והבקיע את שערו הראשון ב-28 בנובמבר 2023 בניצחון קבוצתו על נורוויץ' 3–2. ביוני 2024, הודיע אולימפיק מרסיי על התחמתו בכפוף לבדיקה רפואית ככל הנראה תמורת 15 מיליון ליש"ט. בחודש מרץ 2022 זומן קונה לראשונה לסגל נבחרת קנדה, לקראת משחקי מוקדמות מונדיאל 2022. ב-24 במרץ ערך את הופעת הבכורה שלו בנבחרת, בהפסד 0–1 לנבחרת קוסטה ריקה. ב-11 בנובמבר 2022 הבקיע את שער הבכורה שלו בנבחרת, בתיקו 2-2 נגד נבחרת בחריין במשחק ידידות. נכלל בסגל נבחרת קנדה לטורניר מונדיאל 2022 ושיחק בשלושת המשחקים של נבחרתו. בסוף אותה השנה הוא נבחר לשחקן הצעיר של קנדה מטעם ההתאחדות הכדורגל הקנדית. תואר שבו זכה גם בשנה לאחר מכן. בשנת 2023 שותף במשחקי הגמר של ליגת האומות של CONCACAF 2023 בו נבחרתו הגיע למקום השני. קונה זומן ושיחק בקופה אמריקה 2024. אישיים שחקן הצעיר של קנדה (2): 2022, 2023 קנדה סגנות ליגת האומות של CONCACAF: 2022/23 מדיה וקבצים בנושא איסמאל קונה בוויקישיתוף איסמאל קונה, באתר Transfermarkt איסמאל קונה, באתר Soccerway איסמאל קונה, באתר WorldFootball.net איסמאל קונה, באתר National Football Teams איסמאל קונה, באתר FootballDatabase.eu Le CF Montréal ajoute le jeune Ismaël Koné à sa formation באתר La Presse, ‏ 13 באוגוסט 2021 (בצרפתית) Ismaël Koné: La Carte Cachée באתר TVA Sports, ‏ 7 בספטמבר 2021 (בצרפתית) דיווח על המעל לאולימפיק מרסיי, מאתר ה-BBC Ismaël Koné déjà appelé à l'équipe nationale באתר Le Journal de Québec, ‏ 20 במרץ 2022 (באנגלית) Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית) הודעה על שחקן השנה הקנדי 2022 מאתר ההתאחדות הקנדית הודעה על שחקן השנה הקנדי 2023 מאתר ההתאחדות הקנדית
איסור עבודה במקדש בבגדים קרועים

האיסור לכהן להיכנס למקדש ולעבוד את עבודת הקרבנות בבגדים קרועים הוא מצוות לא תעשה מתוך תרי"ג מצוות התורה, לפיה אסור לכהן לעבוד במשכן או במקדש כשבגדיו קרועים. לאחר מותם של נדב ואביהוא בני אהרון הכהן, שהקריבו אש זרה לפני ה', אמר משה לאהרון ולבניו הנותרים - אלעזר ואיתמר: ”רָאשֵׁיכֶם אַל תִּפְרָעוּ וּבִגְדֵיכֶם לֹא תִפְרֹמוּ וְלֹא תָמֻתוּ וְעַל כָּל הָעֵדָה יִקְצֹף וַאֲחֵיכֶם כָּל בֵּית יִשְׂרָאֵל יִבְכּוּ אֶת הַשְּׂרֵפָה אֲשֶׁר שָׂרַף ה'. וּמִפֶּתַח אֹהֶל מוֹעֵד לֹא תֵצְאוּ פֶּן תָּמֻתוּ כִּי שֶׁמֶן מִשְׁחַת ה' עֲלֵיכֶם וַיַּעֲשׂוּ כִּדְבַר מֹשֶׁה”. בנוסף, כשהתורה מתארת את הכהן הגדול והמצוות המיוחדות שחלות עליו, היא אומרת: ”וְהַכֹּהֵן הַגָּדוֹל מֵאֶחָיו אֲ‍שֶׁר יוּצַק עַל רֹאשׁוֹ שֶׁמֶן הַמִּשְׁחָה וּמִלֵּא אֶת יָדוֹ לִלְבֹּשׁ אֶת הַבְּגָדִים אֶת רֹאשׁוֹ לֹא יִפְרָע וּבְגָדָיו לֹא יִפְרֹם. וְעַל כָּל נַפְשֹׁת מֵת לֹא יָבֹא לְאָבִיו וּלְאִמּוֹ לֹא יִטַּמָּא. וּמִן הַמִּקְדָּשׁ לֹא יֵצֵא וְלֹא יְחַלֵּל אֵת מִקְדַּשׁ אֱ-לֹהָיו כִּי נֵזֶר שֶׁמֶן מִשְׁחַת אֱ-לֹהָיו עָלָיו אֲנִי ה'”. נחלקו הראשונים מה המקור ההלכתי לאיסור: הרמב"ם סובר שהדברים שציווה משה את אהרן ובניו מהווים את המקור ההלכתי לאיסור. הרמב"ן בהשגות על ספר המצות אומר שאין איסור מיוחד על קרועי בגדים, אלא כיוון שהבגדים קרועים הרי הם כמי שאינם, והאיסור הוא איסור עבודה במחוסר בגדים. ספר החינוך הסביר שטעם האיסור הוא משום כבוד המקדש, בדומה לאיסור עבודה במקדש פרוע ראש. כהן שנכנס למקדש ועבד בעבודת הקרבנות כשבגדיו קרועים - חייב מיתה בידי שמים. ואם נכנס למקדש כשבגדיו קרועים כדרך אבלות אך לא עבד - הרמב"ם סובר שעבר באיסור תורה, ואילו הרמב"ן סבור שמדובר באיסור דרבנן בלבד. המצווה חלה על הכהנים הזכרים, שלא יכנסו לעבוד במקדש כשבגדם קרוע באורך של טפח. נחלקו לגבי המיקום בו חל האיסור: הרמב"ן סבור שהאיסור מהתורה הוא דווקא על מי שעובד ממש, ומדרבנן אסורה כניסה בלי עבודה רק בשטח שבין האולם למזבח, לא כולל השטח המקביל למזבח. הרמב"ם סבור שהאיסור מהתורה חל על כל השטח שמהמזבח ולפנים, כולל השטח שמקביל למזבח. בנוסף, לדעתו יש איסור מדרבנן על כל ישראל להיכנס לעזרת ישראל קרועי בגדים, מפני כבוד ומורא המקדש. איסור עבודה במקדש פרוע ראש ספר ויקרא, פרק י', פסוקים ו'–ז'. ספר ויקרא, פרק כ"א, פסוקים י'–י"ב. ספר המצוות, לאו קס"ג. Hasagot HaRamban on Sefer HaMitzvot, Negative Commandments 163, www.sefaria.org ספר החינוך, מצווה ק"נ. משנה תורה לרמב"ם, ספר עבודה, הלכות ביאת מקדש, פרק א', הלכה י"ד. משנה תורה לרמב"ם, ספר עבודה, הלכות ביאת מקדש, פרק א', הלכה ט"ו. ספר החינוך, מצווה קמ"ט. משנה תורה לרמב"ם, ספר עבודה, הלכות ביאת מקדש, פרק א', הלכה י"ז.
ליאם מילר

ליאם אלן מילר (באנגלית: Liam Alan Millar; נולד ב-27 בספטמבר 1999 בטורונטו שבקנדה) הוא כדורגלן קנדי המשחק בעמדת קשר הכנף בקבוצת פ.צ. בזל מליגת העל השווייצרית ובנבחרת קנדה. מילר גדל במחלקות הנוער של פולהאם וליברפול. ב-31 בינואר 2019 הושאל מילר לקילמרנוק מליגת העל הסקוטית למשך שנה, וערך 33 הופעות ליגה במדי המועדון, בהן הבקיע שני שערים. ב-4 בפברואר 2020 ערך מילר את הופעתו היחידה בקבוצה הבוגרת של ליברפול, בניצחון 1-0 על שרוסברי טאון במסגרת הסיבוב הרביעי של גביע ה-FA. ב-5 בינואר 2021 הושאל מילר לצ'רלטון את'לטיק מהפוטבול ליג הראשונה למשך חצי עונה. הוא ערך במועדון 27 הופעות ליגה, בהן הבקיע שני שערים. ב-8 ביולי 2021 חתם מילר על חוזה לארבע עונות בפ.צ. בזל מליגת העל השווייצרית. ב-24 במרץ 2018 ערך מילר את הופעת הבכורה שלו בנבחרת קנדה, בניצחון 1-0 על נבחרת ניו זילנד במשחק ידידות. הוא היה חלק מסגל נבחרת קנדה לטורניר גביע הזהב 2019, וערך שתי הופעות בטורניר. נכלל בסגל נבחרת קנדה לטורניר מונדיאל 2022. מדיה וקבצים בנושא ליאם מילר בוויקישיתוף ליאם מילר, ברשת החברתית אקס (טוויטר) ליאם מילר, ברשת החברתית אינסטגרם ליאם מילר, באתר Transfermarkt ליאם מילר, באתר Soccerway ליאם מילר, באתר WorldFootball.net ליאם מילר, באתר National Football Teams ליאם מילר, באתר FootballDatabase.eu ליאם מילר, באתר ESPN Canadian international joins on loan from Liverpool באתר הרשמי של קילמרנוק, 31 בינואר 2019 (באנגלית) DONE DEAL Canada international Liam Millar joins on loan from Liverpool באתר הרשמי של צ'רלטון את'לטיק, 5 בינואר 2021 (באנגלית) Liam Millar joins FC Basel in permanent transfer באתר הרשמי של ליברפול, 8 ביולי 2021 (באנגלית) Together We Rise: Canada Soccer announces squad for the 2019 Concacaf Gold Cup באתר Canada Soccer, ‏ 30 במאי 2019 (באנגלית) Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)
טייג'ון ביוקנן

טייג'ון ביוקנן (באנגלית: Tajon Buchanan; נולד ב-8 בפברואר 1999 בברמפטון שבקנדה) הוא כדורגלן קנדי המשחק בעמדת קשר הכנף בקבוצת אינטר מילאנו מהסרייה א' ובנבחרת קנדה. ביוקנן החל את הקריירה המקצוענית שלו ב-FC סיגמא מהליגה הקנדית השלישית. ב-11 בינואר 2019 נבחר ביוקנן בדראפט ה-MLS על-ידי ניו אינגלנד רבולושן. ב-9 במרץ הוא ערך את הופעת הבכורה שלו במועדון, בהפסד 2-0 לקולומבוס קרו. ב-24 באוגוסט 2021 חתם ביוקנן על חוזה לשלוש עונות וחצי בקלאב ברוז' מליגת העל הבלגית, והושאל בחזרה לניו אינגלנד רבולושן. ב-15 בינואר 2022 הוא ערך את הופעת הבכורה שלו בקלאב ברוז', במשחק נגד סינט טרוידן. ב-5 בינואר 2024 חתם לארבע וחצי שנים באינטר מילאנו והפך לשחקן הקנדי הראשון בליגה האיטלקית אי פעם. ב-5 ביוני 2021 ערך ביוקנן את הופעת הבכורה שלו בנבחרת קנדה, בניצחון 7-0 על נבחרת ארובה במשחק ידידות. הוא היה חלק מסגל נבחרת קנדה לטורניר גביע הזהב 2021,, ערך חמש הופעות בטורניר ובנחר לשחקן הצעיר של הטורניר. ב-29 ביולי 2021 הבקיע את שער הבכורה שלו בנבחרת, בהפסד 1–2 לנבחרת מקסיקו בשלב חצי הגמר של הטורניר. נכלל בסגל נבחרת קנדה לטורניר מונדיאל 2022, ושיחק בשלושת המשחקים של נבחרתו בטורניר. ניו אינגלנד רבולושן מגן האוהדים (1): 2021 קלאב ברוז אליפות בלגיה: 2021/2022 הסופר קאפ הבלגי: 2022 אינטר מילאנו אליפות: 2023/2024 מדיה וקבצים בנושא טייג'ון ביוקנן בוויקישיתוף טייג'ון ביוקנן, ברשת החברתית אינסטגרם טייג'ון ביוקנן, ברשת החברתית טיקטוק טייג'ון ביוקנן, באתר Transfermarkt טייג'ון ביוקנן, באתר Soccerway טייג'ון ביוקנן, באתר WorldFootball.net טייג'ון ביוקנן, באתר National Football Teams טייג'ון ביוקנן, באתר FootballDatabase.eu Revolution take forwards Tajon Buchanan, DeJuan Jones in MLS draft באתר Boston.com, ‏ 11 בינואר 2019 (באנגלית) TAJON BUCHANAN NAAR CLUB BRUGGE באתר הרשמי של קלאב ברוז', 24 באוגוסט 2021 (בהולנדית) CANADA SOCCER ANNOUNCES 2021 CONCACAF GOLD CUP ROSTER באתר Canada Soccer, ‏ 1 ביולי 2021 (באנגלית) Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)
ג'ונתן אוסוריו

ג'ונתן אוסוריו (באנגלית: Jonathan Osorio; נולד ב-12 ביוני 1992 בטורונטו שבקנדה) הוא כדורגלן קנדי המשחק בעמדת הקשר בקבוצת טורונטו מה-MLS ובנבחרת קנדה. אוסוריו החל את הקריירה המקצוענית שלו ב-SC טורונטו. ב-1 בספטמבר 2012 חתם בטורונטו מה-MLS. ב-28 במאי 2013 ערך אוסוריו את הופעת הבכורה שלו בנבחרת קנדה, בהפסד 1-0 לנבחרת קוסטה ריקה במשחק ידידות. ב-22 בינואר 2017 הבקיע את שער הבכורה שלו בנבחרת, בניצחון 4-2 על נבחרת ברמודה במשחק ידידות. הוא היה חלק מסגל נבחרת קנדה לטורנירי גביע הזהב של CONCACAF בשנים 2013, 2015, 2017, 2019 ו-2021. נכלל בסגל נבחרת קנדה לטורניר מונדיאל 2022. מדיה וקבצים בנושא ג'ונתן אוסוריו בוויקישיתוף ג'ונתן אוסוריו, ברשת החברתית אקס (טוויטר) ג'ונתן אוסוריו, באתר Transfermarkt ג'ונתן אוסוריו, באתר Soccerway ג'ונתן אוסוריו, באתר WorldFootball.net ג'ונתן אוסוריו, באתר National Football Teams ג'ונתן אוסוריו, באתר FootballDatabase.eu Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)
מודוק (סדרת טלוויזיה, 2021)

מודוק (באנגלית: .M.O.D.O.K וגם .Marvel's M.O.D.O.K) היא סדרת אנימציית סטופ מושן קומית אמריקאית שנוצרה על ידי ג'ורדן בלום ופאטון אוסוולט, שגם מדבב את הדמות הראשית, עבור השירות הזרמת מדיה הולו. הסדרה הופקה על ידי אולפני מארוול תחת המותג מאוורל טלוויזיה ומבוססת על דמותו של מודוק ממארוול קומיקס. שחקנים מוכרים רבים העניקו את קולם לדמויות הסדרה לרבות בן שוורץ, מליסה פומרו וג'ון האם. השם מודוק מהווה ראשי תיבות שמשמעותן באנגלית: "אורגניזם מנטלי, נייד ומְמוּכָּן שמתוכנן רק לגרימת מוות". העונה הראשונה עלתה לשידור במלואה ב-21 במאי 2021. במאי 2022 הסדרה בוטלה. הסדרת מתמקדת במודוק, נבל-על שבמשך שנים ניסה להשתלט על העולם, שהחברה שלו A.I.M (ראשי תיבות שמשמעותן באנגלית: "מכניקת רעיונות מתקדמים"), המבוססת על ארגון פשע בדיוני ממארוול קומיקס, חווה קשיים כלכליים שמובילים למכירתה לתאגיד גרומבל ובמקביל מודוק מתמודד עם בעיות משפחתיות. מודוק / ג'ורג' טרלטון - פאטון אוסוולט. נבל על דמוי ראש מרחף. נשוי ואב לבן ובת. ג'ודי רמירז-טרלטון - איימי גרסיה. אשתו של מודוק. לואיס "לו" טרלטון - בן שוורץ. בנם של מודוק וג'ודי. מליסה טרלטון - מליסה פומרו. ביתם של מודוק וג'ודי. מוניקה רפאצ'יני - ונדי מקלנדון-קובי. מדענית בכירה שעובדת בחברה A.I.M . אוסטין ואן דר סליט - בק בנט. הבוס הצעיר החדש של מודוק. גארפילד "גארי" גארולדסון - סם ריצ'רדסון. עובד בחברה A.I.M, נאמן למודוק ברמה אבסורדית. הסדרה הוכרזה בפברואר 2019 על ידי הולו. אנימציית הסטופ מושן של הסדרה נוצרה על ידי חברת ההפקה Stoopid Buddy Studios. באוקטובר 2020 היוצר והמדבב פאטון אוסוולט אישר שהסתיימה הכתיבה והקלטת הסאונד של הסדרה. עשרת פרקי העונה הראשונה עלו לשידור בהולו ב-21 במאי 2021. ב-13 במאי 2022 הסדרה בוטלה. היקום הקולנועי של מארוול מודוק A.I.M מודוק, ברשת החברתית פייסבוק מודוק, ברשת החברתית אקס (טוויטר) מודוק, ברשת החברתית אינסטגרם "מודוק", במסד הנתונים הקולנועיים IMDb (באנגלית) "מודוק", באתר Rotten Tomatoes (באנגלית) "מודוק", באתר Metacritic (באנגלית) "מודוק", באתר דיסני+ סדרות (באנגלית) "מודוק", באתר Hulu סדרות (באנגלית) "מודוק", במסד הנתונים הקולנועיים KinoPoisk (ברוסית) White, Brett (20 במאי 2021). "What Time Will 'Marvel's MODOK' Premiere on Hulu?". Decider. נבדק ב-28 במרץ 2022. {{cite web}}: (עזרה) Joe Otterson (May 13, 2022). ‘M.O.D.O.K’ Canceled at Hulu After One Season. Variety. Retrieved May 13, 2022 Holub, Christian (11 בפברואר 2019). "Hulu announces four new Marvel animated shows: Howard the Duck, M.O.D.O.K., more". Entertainment Weekly. נבדק ב-28 במרץ 2022. {{cite web}}: (עזרה) Miller, Liz Shannon (5 באוקטובר 2020). "'Marvel's M.O.D.O.K.': Patton Oswalt Says Hulu's Stop-Motion Animated Series Is Coming Early 2021". Collider. נבדק ב-28 במרץ 2022. {{cite web}}: (עזרה)
סקוטי ג'יימס (כדורסלן)

סקוטי ג'יימס (באנגלית: Scottie James; נולד ב-7 בנובמבר 1996) הוא כדורסלן אמריקאי, המשחק בעמדת הפאוור פורוורד בקבוצת הפועל חיפה ג'יימס, נולד באינדיאנה לכריסטי ודייוויד, ששיחק כדורסל במכללות, ואף הוביל את קבוצתו לניצחון באליפות דוויז'ן 2. בגיל קטן עברה משפחתו לפלורידה. בנעוריו שיחק בקבוצת הכדורסל של התיכון הסמוך לביתו ושבר 14 שיאים של הקבוצה, מה שגרם לה להוציא את מספרו לגמלאות לאחר שסיים את לימודיו. בתום שנות התיכון בחר ג'יימס ללמוד הנדסת מכונות באוניברסיטת ברדלי תוך כדי משחק בקבוצת הכדורסל של האוניברסיטה, וזאת על אף שקיבל הצעות גם מוופורד ופלורידה. בשנתו הראשונה בברדלי, העמיד ג'יימס ממוצעים של 3.2 נקודות ו-2.6 ריבאונדים למשחק. לאחר העונה בחר לעבור לליברטי. בשנתו השנייה קלע שיא קריירה של 26 נקודות ותשעה ריבאונדים, וסיים את העונה עם 61.6 אחוזים מהשדה וממוצעים של 13.5 נקודות ו-8.9 ריבאונדים למשחק. בעונתו השלישית העמיד ממוצע מוביל בקבוצתו של 12.6 נקודות ו-8.6 ריבאונדים למשחק וקלע 66.5 אחוז מהשדה. ובעונתו האחרונה העמיד ממוצעים של 10.8 נקודות ו-7.4 ריבאונדים למשחק וסיים ראשון במחוז באחוזים מהשדה עם 60.5 אחוזים. בסך הכל סיים ג'יימס במקום ה-17 ברשימת הקלעים של כל הזמנים של ליברטי עם 1,323 נקודות ורביעי ברשימת קולטי הריבאונדים של כל הזמנים עם 891 ריבאונדים. בתום שנה זו נרשם לדראפט ה-NBA 2020. לאחר שלא נבחר בדראפט, חתם ג'יימס ב-8 באוגוסט 2020 על החוזה המקצועי הראשון שלו בקבוצת גיסן 46' הגרמנית. ב-18 ביוני 2021, חתם בריזן לודוויגסבורג מליגת העל הגרמנית בכדורסל. ב-4 בספטמבר 2021 חתם ג'יימס בהפועל חיפה. ג'יימס נשוי ואב לבן. פרופיל, באתר Sports-Reference פרופיל, באתר eurobasket אור שקדי‏, חיפה מזכירה לו את פלורידה ולא פוחד לדבר על אליפות: "תעודת זהות" עם סקוטי ג'יימס, באתר וואלה, 19 באוקטובר 2021 ג'יימס חתם בהפועל חיפה, יגיע ארצה ללא משפחתו, באתר ONE‏, 3 בספטמבר 2021